Diari Oficial de la Generalitat Valenciana


Sumari del DOGV 1013, del 24-02-1989 (1989/813214)

RESOLUCIÓ de 23 de desembre de 1988, de la Direcció General de Treball, per la qual s'ordena el registre, dipòsit i publicació de l'acord sobre regulació de sous mínims per als anys 1988,1989 i 1990, del Conveni Col.lectiu de Treball per als Empleats de Notaries del territori del Col legi Notarial de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1013

Data del DOGV
:   24-02-1989

Secció del DOGV
:   ALTRES DISPOSICIONS

Número del document
:   1989/813214


Data del document
:   23-12-1988

Organisme emissor
:   Conselleria de Treball i Seguretat Social

Tipus de document
:   Resolució

Resolució de 23 de desembre de 1988, de la Direcció General de Treball, per la qual s'ordena el registre, dipòsit i publicació de l'acord sobre regulació de sous mínims per als anys 1988, 1989 i 1990, del Conveni Col.lectiu de Treball per als Empleats de Notaries del territori del Col.legi Notarial de València.  
Vist el contingut de l'acta de la Comissió Negociadora del conveni col·lectiu per a empleats de notaries del territori del Col·legi Notarial de València, presentat davant aquesta Direcció General el 12 de desembre de 1988 i subscrit el passat 31.5.88 pels representants de l'Associació Professional de Notaris de l'Il·lustre Col·legi Notarial de València i l'Associació Professional d'Empleats de Notaries de la Comunitat Valenciana (APLEN), sobre revisió salarial per a 1988 i determinació de sous mínims per als anys 1988, 1989 i 1990, i altres acords, i, atés l?article 90.2 i 3 de la Llei 8/1980, de 10 de març, i els articles 1 i 2 del Reial Decret 1040/81 de 22 de maig, i el que preveu el Reial Decret 4105/82, de 29 de desembre, aquesta Direcció General de Treball, ha resolt:  
Primer. Ordenar-ne la inscripció al Registre de Convenis Col·lectius de Treball d'aquesta Direcció General, i el dipòsit, amb notificació a la Comissió Negociadora.  
Segon. Disposar-ne la publicació al Diari Oficial de la Generalitat Valenciana.  
València, 23 de desembre de 1988. - El Director General de Treball: Eduard Montesinos i Chilet.  
Acta de la Comissió Negociadora del Conveni Col·lectiu per a Empleats de Notaries del Territori del Col·legi Notarial de València.  
A València, 31 de maig de 1988.  
A les 20'30 hores, en la seu de l'Il·lustre Col·legi Notarial de València, es reuneix la Comissió Negociadora del Conveni Col·lectiu de Treball per als Empleats de Notaries de la Comunitat Valenciana, constituïda de la manera que segueix:  
- En representació de i'Asociación Profesional de Notarios del Ilustre Colegio de València: President, Sr. José-Luis López Rodríguez, notari d'aquesta capital i president d?aquesta associació; i els Vocals- notaris, Sr. Claudio Reig Verdú, de Sagunt (València), Sr. José- Ramón Aymerich Polo, de Castelló, i Sr. José- Manuel García de la Cuadra, d?Almussafes (València).  
- En representació de l'Asociación Profesional Libre de Empleados de Notarías de la Comunidad Valenciana (APLEN-València): President: Sr. Jesús Bonet Alcón, lletrat, oficial 1r de notaries de València; i pels Vocals- empleats, Sr. Francisco Romeu Vila, oficial 2n de València i President d'APLEN, Sr. Eduardo Genovés Candel, oficial 2n de notaries de València, i Sr. Ernesto Mañes Fort, oficial 1r de notaries de València.  
Fan de portaveus de les representacions respectives els seus presidents Srs. López Rodríguez i Bonet Alcón.  
Una vegada obert l'acte, el Sr. Bonet reitera als presents el seu desig que consten en acta les seues manifestacions en la sessió realitzada el passat dia 18 de maig relatives al desig dels empleats perquè, a la vista de les circumstàncies actuals, es tracten amb la major urgència possible les qüestions relatives al reconeixement en conveni de les plantilles mínimes establertes pel RORTEN de 1956 per a les notaries de 1ª classe, solucions per als casos d'unió de despatxos i aplicació per analogia de les disposicions referents al Cens Oficial d'Empleats de Notaries, etc.- El Sr. López Rodríguez reitera la posició de la directiva de l'associació que presideix en el sentit que entén que no han de ser motiu d'acords parcials els temes que estan tractant-se a hores d'ara en la Comissió Negociadora del conveni d'àmbit estatal que estan discutint des de 1986 les representacions de notaris i empleats designades per les seues respectives federacions. Una vegada més insisteix en què, tanmateix, la representació notarial del territori es troba com sempre oberta al diàleg a fi de tocar els punts que puguen cristal·litzar en acords futurs. Recalca que creu que allò relatiu a aquestes qüestions no ha de plasmar-se en el text de l'acord de revisió salarial per raons substantives i formals.  
Tot seguit, el Sr. Bonet exposa als reunits els increments salarials dels que s'han rebut noticies corresponents als següents territoris: Madrid (6%), Balears (7'5%), Badajoz (7%) i Pamplona (7%).- Sobre això el Sr. López Rodríguez assenyala que al territori del Col·legi Notarial de Sevilla des de 1987 les elevacions s'han pactat segons l?IPC, amb revisió al final de l'any, a l'alça o a la baixa, i amb caràcter prorrogable automàticament cada any, i que al Col·legi de València l'elevació de l'any 1987 amb el 60% per a oficials 1r i 2n, el 6'5% per a auxiliars i el 7% per a copistes i subalterns, - atés que l?IPC de l'any esmentat ha estat del 4'60%, ha suposat uns augments salarials clarament superiors a l?IPC esmentat.  
Exposa que, malgrat els inconvenients que es desprenen de les revisions a la fi de l'any, ara per ara sembla la fórmula mes aconsellable. Creu, a més, que el territori del Col·legi de València està patint més que cap altre les conseqüències de la crisi, derivades de les mesures oficials pel que fa al notariat (avantprojecte de taxes i preus públics, etc., etc.) com ho demostra l'èxode que s'està experimentant respecte dels notaris de València capital que, malgrat el seu reconegut prestigi professional, han concursat per a places de menor entitat.  
El Sr. Bonet li replica ,que, en realitat, l?IPC formulat pel Govern no respon a la inflació real, sinó que es objecte de l?evolució dels preus d'una sèrie de productes, en alguns dels quals ?gasolina i altres- es reserva el Govern bases importants per a controlar i modificar d'acord a les seues previsions la taxa d'inflació resultant. Entén, doncs, que la submissió a l?IPC, a més de ser realment anòmala quant a la seua aplicació per la totalitat dels sectors laborals del país, suposa una depreciació constant del poder adquisitiu dels empleats. El Sr. Bonet sol·licita temps per examinar amb els seus companys la proposta feta per la representació notarial en la passada reunió, consistent en l'elevació inicial dels sous de totes les categories en un 5%, amb un pacte de revisió (a l'alça o a la baixa) de tal percentatge segons resulte de les dades oficials al 31-12-1988, atés que les previsions del Govern són, en aquesta data, de l'ordre d'un 3%. També manifesta que la representació notarial tampoc tendria inconvenient en què l'elevació fóra del 4% (amb revisió), per tal d'atenuar els efectes que produirien en els empleats l'haver de suportar els descomptes o devolucions en el cas que l?IPC, al 31-12-1988, fóra inferior al percentatge real acordat.  
Es suspèn la sessió per un període de quinze minuts en els quals la representació d?APLEN es va retirar a deliberar i, transcorregut el termini, pren la paraula el president d'aquesta associació, Sr. Romeu, qui, atesa la urgència dels empleats en general per la revisió salarial, es mostra disposat a acceptar la proposta del 5%, amb revisió a la fi de l'any (a l'alça o a la baixa).  
El Sr. Bonet fa constar que, encara que no participa del criteri del seu company president d?APLEN, està disposat a abstenir-se per obtenir la viabilitat de qualsevol acorda sempre que hi voten a favor tots els representants de l'associació notarial i la majoria dels integrants de la comissió representativa dels empleats. Manifesta el descontent general que ha pogut comprovar en l?opinió de diversos companys. Fa constar que en aprovar-se el conveni per a 1987 es va produir greuge comparatiu per als oficials primers i segons del grup II, i per als oficials primers del grup III, als qui la disminució percentual respecte de les categories immediatament inferiors els féu reduir la xifra líquida a percebre en relació als oficials segons i auxiliars del grup I.  
Intervenen, fent diferents matisacions, els Srs. López Rodríguez, Aymerich, Reig, García de la Cuadra, Romeu Vila, Mañez i Genovés i, sotmès el tema a votació, resulta aprovada per majoria absoluta la proposta que segueix:  
1. Sous mínims per a 1988.- Fixar els sous mínims per als empleats de notaria als que afecta aquest conveni col·lectiu per a 1988 incrementant un 4'5% per a cadascuna de les cinc categories, que s'aplicarà als sous definitius resultants per a l'any 1987 aprovats per la Comissió Negociadora en la sessió de 8 d'abril de l'any esmentat i amb arrodoniment a cents de pessetes per excés, resultant-ne de l'aplicació les quantitats següents:  
Quadre de retribucions mensuals mínimes  
Categories Grup 1r Grup 2n Grup 3r  
Oficial 1r 476.897.- 98.100.- 87.500.  
Oficial 2n 98.100.- 87.500.- 75.700.  
Auxiliar 87.900.- 70.100.- 64.200.  
Copista 70.500.- 54.300.- 51.900.  
Subaltern 51.700.- 51.700.- 51.700.  
Aquests sous compleixen plenitud d'efectes i hauran de ser abonats a tots els empleats de notaria del territori de la Comunitat Valenciana des del dia 1r de gener de 1988, amb efectes retroactius.  
2. Clàusula de revisió salarial per a 1988.- Les parts negociadores d'aquest conveni, a l?efecte de les retribucions corresponents a 1988, acorden que després de coneguda la variació real experimentada per l?índex d'inflació (IPC) es farà la correcció a l'alça, i quedarà fixat l?increment definitiu de 1988 en la mateixa quantia que l?IPC de l'any esmentat, llevat que aquest IPC no arribara al percentatge d'elevació salarial citat anteriorment, elevant en conseqüència, si s'escau, les percepcions rebudes de l'any que acabà, havent-se d'abonar - si pertoca- la diferència resultant a favor dels empleats dins el primer trimestre de l'any natural de 1989.  
3. Sous mínims per a 1989 i 1990.- Per als any 1989 i 1990 s'augmentaran provisionalment cada 1r d'any els sous mínims definitius del respectiu any anterior en la quantitat corresponent a l'augment previst pel Govern de l?índex d'inflació per a l'any que comença i, acabat aquest i conegut l'increment real de l?IPC, es farà la correcció escaient perquè l'increment definitiu coincidesca exactament amb aquest índex i la diferència resultant s'afegirà o deduirà de la percepció d'havers immediatament següent, tot això amb arrodoniment a cents de pessetes per excés.  
4. Comunicació.- Tan aviat com siguen coneguts amb caràcter oficial els índexs definitius d'inflació dels anys 1988, 1989 i 1990, es comunicaran per la Comissió Negociadora, constituïda en Comissió de Vigilància i Seguiment del Conveni a tots els notaris i empleats del territori, fixant el quadre de retribucions mínimes amb inclusió de les quantitats a percebre durant l'any que comença, subjectes a la possible revisió per al final de cada període anual.  
5. Manteniment de l'acord econòmic.- La possible denúncia del Conveni Col·lectiu per a empleats de notaries del territori del Col·legi Notarial de València prevista en l'article 5 no afectarà, en cap cas, els acords econòmics fixats en els apartats anteriors, que subsistiran en la seua integritat fins l'any 1990, inclusivament, encara que el conveni hagués estat denunciat.  
I perquè conste, llegida per tots, es redacta i aprova aquesta acta pels que hi són reunits, la qual s'estén per quadriplicat i a un sol efecte, acordant-se?n la remissió als afiliats del col·lectius representants i es faculta els presidents de les associacions signants, amb caràcter indistint i solidari, per tal de realitzar tots els tràmits que calguen davant els organismes competents, inclosa la Direcció General de Treball, Conselleria de Treball de la Generalitat Valenciana qualssevulla altres centres oficials, per a la publicació al Diari Oficial de la Generalitat Valenciana i el seu registre en l?organisme competent.  
1 com a prova de conformitat, tots els concurrents signen aquesta acta, i es clou la sessió a les 22'15 hores del dia d'avui.  
Per la representació notarial Pels empleats Jose- L. López Rodríguez. Jesús Bonet Alcón.  
Claudio Reig Verdú. Francisco Romeu Vila.  
José- Ramón Aymerich Polo. Eduardo Genovés Candel.  
José Mª. García de la Cuadra. Ernesto Máñes Fort.